कल्पना या कामना की जा सकती है कि शायद ऐसा न हो. स्पॉट फिक्सिंग के इस आरोप के बाद शायद लोगों को आईपीएल का गोरखधंधा ज़्यादा समझ में आए. हालांकि अभी तो ऐसा नहीं लगता. स्पॉट फिक्सिंग के आरोपों के बावजूद कोलकाता में मुंबई इंडियंस और चेन्नई सुपरकिंग्स के बीच खेले गए फाइनल के सारे टिकट बिक गए और स्टेडियम खचाखच भरा नज़र आया. इससे हम क्या नतीजा निकालें? क्या क्रिकेट नाम का धर्म अब वह अफीम हो चुका है जिसे चाटकर बेसुध लोग बाकी सब भूल मैच देखते रहते हैं? क्या जैसे नशे की लत बची रहती है, वैसे ही यह आईपीएल बचा रहेगा?